2020 - Page 2 of 14 - YouVersion
'n Gebed vir Vreugde
Vreugde aan die wêreld …
… die Here het gekom!
Dit was nie die koninklike aankoms wat enigiemand verwag het nie. Tog het Jesus se koms alles verander. In 'n oogwink het die Seun van God, "God met ons" geword — en meer as 2 000 jaar later juig ons moeë wêreld nog steeds.
Terwyl jy vandag vir Kersfees voorberei, neem tyd om die feit te vier dat Jesus se nederige geboorte die weg vir ons gebaan het om nader aan Hom te kom.
Jesus, dankie dat U, Immanuel, "God met ons" geword het. Dit is as gevolg van U dat ek ware vreugde kan ervaar.
Ek erken dat dit soms moeilik is om vreugdevol te wees te midde van 'n besige of moeilike vakansietyd. Wanneer die sorge van my hart egter baie is, gee u vertroosting my nuwe hoop en moed.
Ek kies dus vandag om by U te skuil en my te verheug. Ek sal sing van vreugde, want U is my krag en my redding. In u teenwoordigheid is daar volheid van vreugde! As gevolg van u nederige koms, meer as 2 000 jaar gelede, kan ek nou die vreugde van u teenwoordigheid vir altyd ervaar. Dankie.
U is altyd alle heerlikheid, eer en mag waardig — dit maak dus nie saak wat ek in die gesig staar nie, ek sal kies om U te aanbid.
Die Kersfees Uitdaging begin nou!
Maak die Kenteken vir die Kersfees Uitdaging oop
Wat kom by jou op wanneer jy aan die Kerstyd dink? Alles wat om ons aan die gang is, kan ons aandag maklik daarvan aflei om na 'n intieme verhouding met Immanuel, "God met ons" te soek.
Ongeag wat hierdie tyd ook al inhou, kan jy vashou aan hierdie waarheid: te danke aan Jesus se koms, het jy 'n toekoms en jou hoop sal nie verydel word nie..
Sluit dus vandag by ons aan om na te dink oor die koms van ons Verlosser deur aan die Kersfees Uitdaging deel te neem.
Voltooi net enige Kersfees- of Advent leesplan tussen nou en 31 Desember, om die Kenteken vir die 2020 Kersfees Uitdaging te verwerf!
Begin met 'n leesplan hieronder of, indien jy reeds met 'n Kersfees- of Advent leesplan besig is, gaan net daarmee voort.
Bid Met Verwondering Deur Kersfees
David Mathis, 7 Dae
Vertical Worship, 4 Dae
Vier Christus se Koms
God se lig het in die duisternis verskyn. In 'n chaotiese wêreld het een baba die atmosfeer kom verander. Hoop het opgedaag, in die vorm van Immanuel, God met ons.
Terwyl jy voorbereidings tref om die Redder se geboorte te vier, dink hierdie Advent na oor die hoop, vrede, liefde en vreugde wat Jesus na die wêreld gebring het. Begin deur een van hierdie Advent Leesplanne te voltooi: